Document ID: /roh_data/filtered/fineweb-2-filterrobots_roh.jsonl.gz/13663

Emprima victoria per Wendy Holdener
- Mardi, 23.2.2016, 19:20
Wendy Holdener ha gudagnà il slalom parallel a Stockholm. En il final ha la skiunza svizra battì l'indigena Frida Hansdotter.
Per Holdener è quai l’emprima victoria tar ina cursa da la cuppa mundiala. Questa stagiun ha la skiunza svizra gia pudì persvader pliras giadas. Ma per la victoria n’aveva quai anc betg tansch. Uschia ha ella cuntanschi dasper questa victoria anc ulteriurs trais plaz da podest la stagiun 2015/2016.
Nagina midada en il classament general
En il classament general da la cuppa mundiala tar las dunnas resta tut tuttina. Tant Lara Gut sco era Lindsey Vonn èn crudadas ora gia en l'emprima runda, Vonn ha pers ses duel cunter la futura victura da la cursa Wendy Holdener.
Tar ils umens ha gudagnà l'Austriac Marcel Hirscher avant l'indigen André Myhrer.
RR novitads 20:00